CELEX: 32014D0493
Language: et
Date: 2014-06-16 00:00:00
Title: 2014/493/Euratom: Nõukogu otsus, 16. juuni 2014 , millega kiidetakse heaks ühelt poolt Euroopa Liidu, Euroopa Aatomienergiaühenduse ja selle liikmesriikide ning teiselt poolt Moldova Vabariigi vahelise assotsieerimislepingu sõlmimine Euroopa Komisjoni poolt Euroopa Aatomienergiaühenduse nimel

30.8.2014   
            
            
               ET
            
            
               Euroopa Liidu Teataja
            
            
               L 260/739
            
         NÕUKOGU OTSUS,
   16. juuni 2014,
   millega kiidetakse heaks ühelt poolt Euroopa Liidu, Euroopa Aatomienergiaühenduse ja selle liikmesriikide ning teiselt poolt Moldova Vabariigi vahelise assotsieerimislepingu sõlmimine Euroopa Komisjoni poolt Euroopa Aatomienergiaühenduse nimel
   
      (2014/493/Euratom)
   
   EUROOPA LIIDU NÕUKOGU,
   võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,
   võttes arvesse Euroopa Komisjoni soovitust
   ning arvestades järgmist:
   
               (1)
            
            
               15. juunil 2009 volitas nõukogu komisjoni alustama Moldova Vabariigiga läbirääkimisi uue lepingu sõlmimiseks liidu ja Moldova Vabariigi vahel, et asendada partnerlus- ja koostööleping (1).
            
         
               (2)
            
            
               Võttes arvesse lepinguosaliste tihedaid ajaloolisi sidemeid ja üha süvenevaid suhteid ning nende soovi oma suhteid tulemusrikkal ja innovatiivsel viisil veelgi tugevdada ja laiendada, viidi ühelt poolt Euroopa Liidu, Euroopa Aatomienergiaühenduse ja selle liikmesriikide ning teiselt poolt Moldova Vabariigi vahelise assotsieerimislepingu (edaspidi „leping”) üle peetavad läbirääkimised edukalt lõpule lepingu parafeerimisega 2013. aasta 29. novembril.
            
         
               (3)
            
            
               Komisjon tegi 10. märtsil 2014 nõukogule ettepaneku, et lepingule tuleks liidu nimel alla kirjutada ja osa sellest tuleks ajutiselt kohaldada kooskõlas selle artikliga 464, eeldusel et leping hiljem sõlmitakse.
            
         
               (4)
            
            
               Leping hõlmab Euroopa Aatomienergiaühenduse pädevusse kuuluvaid küsimusi, mis on sätestatud lepingu artikli 77 punktis i.
            
         
               (5)
            
            
               Seepärast tuleks leping seoses Euratomi asutamislepingu reguleerimisalasse kuuluvate küsimustega sõlmida ka Euroopa Aatomienergiaühenduse nimel.
            
         
               (6)
            
            
               Lepingu allakirjutamine ja sõlmimine seoses Euroopa Liidu lepingu ja Euroopa Liidu toimimise lepingu reguleerimisalasse kuuluvate küsimustega toimub eraldi menetluse korras.
            
         
               (7)
            
            
               Vastavalt Euroopa Aatomienergiaühenduse asutamislepingu artiklile 102 ei või leping Euroopa Aatomienergiaühenduse jaoks jõustuda enne, kui liikmesriigid on komisjonile teatanud, et see on kooskõlas nende vastavate siseriiklike õigusaktidega kehtima hakanud.
            
         
               (8)
            
            
               Lepingu sõlmimine komisjoni poolt Euroopa Aatomienergiaühenduse nimel tuleks seetõttu heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse heaks ühelt poolt Euroopa Liidu, Euroopa Aatomienergiaühenduse ja selle liikmesriikide ning teiselt poolt Moldova Vabariigi vahelise assotsieerimislepingu sõlmimine Euroopa Komisjoni poolt Euroopa Aatomienergiaühenduse nimel (2).
   Artikkel 2
   Käesolev otsus jõustub selle vastuvõtmisele järgneval kuupäeval.
   
      Luxembourg, 16. juuni 2014
      
         
            Nõukogu nimel
         
         
            eesistuja
         
         G. KARASMANIS
      
   
   
      (1)  Euroopa ühenduste ja nende liikmesriikide ning Moldova Vabariigi vaheline partnerlus- ja koostööleping (EÜT L 181, 24.6.1998, lk 3).
   
      (2)  Lepingu tekst on lisatud ühelt poolt Euroopa Liidu, Euroopa Aatomienergiaühenduse ja selle liikmesriikide ning teiselt poolt Moldova Vabariigi vahelisele assotsieerimislepingule Euroopa Liidu nimel allakirjutamist ja selle ajutist kohaldamist käsitlevale nõukogu otsusele (vt käesoleva Euroopa Liidu Teataja lk 1).